Begge de to nordjyske hold i Elitedivisionen tabte med hele seks mål i sidste spillerunde i grundspillet.

Fortuna Hjørring går videre som vinder af grundspillet, som om holdet i sidste kamp ikke ligefrem viste mesterskabsspil. Fortuna tabte nemlig til rivalerne fra Brøndby med hele 0-6. Det er første gang i denne sæson, at Fortuna overhovedet har sat point til. Dermed ender Fortuna med 51 point, mens Brøndby har 49 på andenpladsen. I den anden ende af tabellen slog AaB placeringen som bundprop fast ved at tabe 7-1 på hjemmebane til OB. Kampene i tal: Elitedivisionen, kvinder: Brøndby-Fortuna Hj. 6-0 (3-0). 1-0 Julie Jensen (11. minut). 2-0 Anja Thorsen (13. minut). 3-0 Sanne Troelsgaard (30. minut). 4-0 Camilla Kur (75. minut). 5-0 Christina Kragh (78. minut). 6-0 Lene Jensen (86. minut). Tilskuere: 272. AaB-OB 1-7 (0-5). 0-1 Line Munk Nielsen (6. minut). 0-2 Liv Nyhegn (13. minut). 0-3 Kristina Pettersson (15. minut). 0-4 Katrine Veje (25. minut). 0-5 Liv Nyhegn (42. minut). 0-6 Liv Nyhegn (72. minut). 1-6 Asta Hulda (87. minut). 1-7 Kristina Pettersson (88. minut). Tilskuere: 65.